**Loftesnesbrui**, eller **Loftesnesbrua**, er ei nettverksbuebru fundamentert på peler på riksvei 5 i Sogndal i Vestland. Brua krysser Loftesnessundet mellom Sogndalsfjorden og Barsnesfjorden, og er 194 meter lang og kostet om lag 300 millioner kroner. Hovedspennet er 84 meter og buen er 107 meter, med seilingshøyde 9 meter. Hvert kjørefelt er 3,25 meter og gang- og sykkelveien er 3 meter bred. Brufundamentet hviler på 28 stålpæler stampet ned i fjordbunnen.

Alt i 1877 ble det utarbeidet planer for ei trebru over sundet mellom Nes og Loftesnes. Først da Stortinget i 1938 bevilget penger til vei mellom Loftesnes og Kaupanger, ble planene om bru igjen vurdert. Et nytt utkast ble laget, men andre verdenskrig kom i veien. Først i 1954 begynte de igjen å arbeide for å få bru over sundet. 25. november 1958 ble Loftesnesbrua offisielt åpnet.

Sett utover med Sogndalsfjøra til høyre.
Sett fra Sogndalsfjøra (Sogndal sentrum).
Brua fra 1958 var 210,5 meter lang, med lengste spenn er 72 meter. Seilingshøyden var 15 meter, og brua hadde i alt 6 spenn. Loftesnesbrua ble åpnet 25. november 1958. Den var det første bompengeprosjektet i Sogn og Fjordane. Brua var nedbetalt etter 6 år med bompenger. Dette var en ei stålfagverksbru som ble revet i 2017/2018. Stålkonstruksjonen veide 250 tonn og var i bra stand da den ble revet. Brua hadde fortau på 75 cm, skarp krumming og endte i et uoversiktlig kryss med fylkesvei 55. 

Fagverksbrua fra 1958, revet i 2017.
I desember 2017 ble brua fra 1958 erstattet med en bru med større trafikkapasitet og bedre plass til fotgjengere og syklister. Den gamle brua ble deretter revet. Den nye brua har en slakere profil enn den gamle som hadde en mindre radius på veibanens vertikale krumming. Den nye brua ble bygget rett ved siden av den gamle og lenger ut i fjorden. Ved tilknytning til fylkesvei 55 på nordsida er det anlagt rundkjøring til erstatning for det tidligere T-krysset. Seilingsløpet er 25 ganger 10 meter. Stålkonstruksjonen ble laget ved et verft i Polen, fraktet med båt til Sogndal og heist på plass i februar 2017. Den største enkeltdelen som ble løftet på plass i ett stykke, var 430 tonn. I 2018 vant brua folkets pris på European Steel Bridge Award.

Perspektivtegning Foto: Statens vegvesen 
Loftesnesbrua som kom i 1958 erstatta ei ferge. Ferga hadde sin siste tur i november 1958. Det siste året frakta ferga 32.000 biler og 126.000 passasjerer. Den korte strekningen mellom Loftesnes og Nes har knyttet sammen bygdene i indre sogn i lang tid. I 1875 ble Ole O. Loftesnes tilsatt som den første faste fergemannen av kommunestyret. Denne første personferga ble i 1938 erstattet av ei bilferge.

Se også
-------

* Liste over broer i Norge
* Liste over broer i Norge etter lengde

Referanser
----------

1. ↑  «Rv. 5 Loftesnesbrui | Statens vegvesen». *Statens vegvesen* **(norsk)**. Besøkt 24. januar 2018.
2. ↑  «Fakta | Statens vegvesen». *Statens vegvesen* **(norsk)**. Arkivert fra originalen 25. januar 2018. Besøkt 24. januar 2018.
3. ↑  «Loftesnesbrui til Bilfinger/Aurstad». *Vareveger.no* **(norsk)**. 22. oktober 2015. Besøkt 24. januar 2018.
4. 1 2  «Avløsning for Loftesnesbrui». *Vareveger.no* **(norsk)**. 6. august 2015. Besøkt 24. januar 2018.
5. 1 2  «Frå ferje til bru over Loftesnessundet». *leksikon.fylkesarkivet.no* **(norsk)**. Besøkt 23. oktober 2020.
6. 1 2  «Loftesnesbrui opna for trafikk | Statens vegvesen». *Statens vegvesen* **(norsk)**. 06.02.2017. Besøkt 24. januar 2018.
7. ↑  «Sjå korleis dei demonterte den gamle Loftesnesbrui». *NRK* **(norsk nynorsk)**. 01.01.2018. Besøkt 24. januar 2018.
8. 1 2  «Vellukka montering på rv.5 Loftesnesbrui | Statens vegvesen». *Statens vegvesen* **(norsk)**. 06.02.2017. Arkivert fra originalen 25. januar 2018. Besøkt 24. januar 2018.
9. ↑
10. ↑  «Arkivert kopi» (PDF). Arkivert fra originalen (PDF) 4. oktober 2014. Besøkt 24. januar 2018.
11. ↑  «Plantegning» (PDF). Statens vegvesen. Arkivert fra originalen (PDF) 4. oktober 2014. Besøkt 24. januar 2018.
12. ↑  «I dag kom siste biten på plass». *NRK* **(norsk nynorsk)**. 04.02.2017. Besøkt 24. januar 2018.
13. ↑

Eksterne lenker
---------------

* Sogn og Fjordane fylkesarkiv: Frå ferje til bru over Loftesnessundet
* NRK Sogn og Fjordanes fylkesleksikon: Ferje og bru over Loftesnessundet

|  |  |
| --- | --- |
| Oppslagsverk/autoritetsdata | Store norske leksikon **·** Sentralt stedsnavnregister **·** Nasjonal vegdatabank
 |